Teemu Luoto

Teemu Luoto (s. 29. joulukuuta 1941 Helsinki) on suomalainen keramiikkataiteilija. Hän opiskeli Taideteollisuuskoulussa 1957-58 ja Taideteollinen oppilaitoksessa (nykyään Taideteollinen korkeakoulu) keramiikkaosastolla 1958-1961.Luoto, s. 46 Luodolla on ollut oma keramiikkastudio Helsingissä vuosina 1962–1971 sekä taidekeskus Kuhmalahden taidepappila vuodesta 1971.

Luodon teoksia on eri kokoelmissa. Hänen töitään ovat esimerkiksi Tampereen pääkirjaston Metson pupuveistokset (1986) ja Kangasalan uimahallin norppaperhe (2009).

Luodon elämäntyöstä koottiin kevääksi 2026 Aaron Helon kuratoima näyttely "Teemu Luodon monet kasvot" Kangasalan Kimmo Pyykkö -museoon. Näyttely koostettiin Luodon eläinhahmoisista keramiikkateoksista, naamioista sekä kehollisuutta ja aistillisuutta tutkivista veistoksista. Retrospektiivinen  näyttely tarkastelee Luodon taidetta kehollisuuden ja seksuaalisuuden näkökulmastakin.Teemu Luodon monet kasvot 31.1.–24.5.2026: kimmopyykkotaidemuseo.fi

 Lähteet 
 Luoto, Teemu: Kuhmalahden taidepappila : Teemu ja eläimet, 2004

 Viitteet 

 Aiheesta muualla 
 Kuusi kuvaa, Teemu Luoto

Luokka:Suomalaiset keramiikkataiteilijat
Luokka:Vuonna 1941 syntyneet
Luokka:Elävät henkilöt